Ръководството на МУ-Плевен и Екипът за управление на Проект BG05M2OP001-1.002-0010 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, на основание заповед на ректора на МУ-Плевен №1017 от 31.03.2022 год., изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 год., относно изискването в него да се извърши подбор и се сключи трудов договор с лица, които не са били предмет на предварителни оценки в проектното предложение,

**ОБЯВЯВА КОНКУРС**

            за изследователи в Работен пакет 2 (РП2) от проекта - „“3D и Телемедицина“ за длъжността категория **„Изследовател без н.с. R1“ – „Млад учен 3D, лекар пластична хирургия“,** в Лаборатория за 3Д принтиране, моделиране и анализ за срока на проекта до 31.12.2023 г.**,** съгласнопозиция 5 в таблица 6.9.4 от проектната обосновка за РП2.

1. **Кратко описание на длъжността:**
   1. Участие в създаването на модели за тъканни транспланти с биопринтер, в това число създаване на кожен трансплант и изготвяне на протоколи за производство на принтираните структури;
   2. Провеждане на експерименти за оптимизация на принтерния процес и определяне на свойства на 3Д конструктите;
   3. Извършване на дейности, подпомагащи водещите изследователи и инженерите в процеса на постигане на резултатите от научната програма на проекта;
   4. Подготовка на отчети за направените изследвания, оформяне на резултатите, оформяне на техническата документация за изпълнените лабораторни работи;
   5. Участие в анализа на резултатите от направените изследвания;
   6. Участие в научни експерименти, публикуването и внедряване на реализираните разработки;
2. **Минималните изисквания за заемане на длъжността:**
   1. Образование – Висше;
   2. Образователно-квалификационна степен – „Магистър”;
   3. Специалност „Медицина“;
   4. Изследовател без научна степен R1 – персонал с висше образование и подходящ трудов стаж, който може да включва и обучение по докторски програми;
3. **Специфичните изисквания за длъжността за ниво Изследовател без н.с. R1**:
   1. Провеждане на изследвания и развиване на знания насочени към методологиите на научните изследвания;
   2. Демонстриране на добро разбиране в предметната област на изследването;
   3. Притежаване на способности за извършване на научни изследвания съгласно изискванията на РП-2 „3Д и Телемедицина“ и структурното звено Лаборатория за 3Д принтиране, моделиране и анализ.
   4. Умения за работа с инфраструктурните елемент и специализирана апаратура, с които се извършват изследванията в РП2.
   5. Извършване на дейности подпомагащи водещите изследователи при публикуване на резултатите от научните изследвания;
   6. Работа в екип с налични добри комуникативни умения.
4. **Конкурсът с допуснатите кандидати ще се проведе на два етапа**:
   1. Проверка на подадените от кандидатите документи;
   2. Интервю с кандидатите, допуснати за участие в конкурса.
5. **Необходими документи за участие в конкурсната процедура:**
   1. Заявление до Ректора на МУ-Плевен за участие в конкурса по образеца на проекта (публикувано е на страницата на МУ-Плевен и Центъра за компетентност (ЦК);
   2. Автобиография (CV), изготвена по образец на проекта (публикувано е на страницата на МУ-Плевен и Центъра за компетентност, към документите на тази обява);
   3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност (публикувана е на страницата на МУ и ЦК);
   4. Декларация в съответствие с нормативните текстове от регламент (ЕС) 2016/679 на европейския парламент и на съвета (Чл. 7) за съгласие за обработка на личните данни за целите на проекта (публикувана е на страницата на МУ и ЦК).
   5. Копие от документи за придобити образователни степени и допълнителна професионална квалификация (специализация);
   6. Копие от официални документи, които удостоверяват продължителността на професионалния опит (трудова книжка; осигурителна книжка и/или други);
   7. Документ за самоличност – необходим само за идентификация и справка.
6. **Място и срок за подаване на документите за участие в конкурса:**

Документите за участие в конкурса се представят в срок от5(пет) работни дниот публикуване на обявлението в сайтовете на МУ-Плевен и Центъра за компетентност, във времето от 8:00 часа до 12:30 ч. и от 13:00 ч. до 16:30 ч., на адрес: гр. Плевен, ул. “К. Охридски“ №1, стая №196, лично от кандидатите или техни упълномощени представители.

Заявленията, ведно с придружаващите ги документи, се представят за проверка, относно окомплектоването им от експерт в Отдел Човешки ресурси, след което кандидатите регистрират заявленията си за участие в конкурса в „Деловодство на МУ-Плевен“

*Всички съобщения във връзка с провеждане на конкурсната процедура, както и образците на документите се обявяват на страницата на МУ-Плевен и Центъра за компетентнос*т